25 кастрычніка ў ЦГБ імя М. Горкага адбылася сустрэча навучэнцаў-правазнаўцаў аграрна-эканамічнага каледжа з вельмі цікавым чалавекам – журналістам Аляксандрам Канстанцінавічам Казаком. Ён нарадзіўся на Міншчыне, але лічыць Бабруйск сваім родным горадам. З 1977 года пачаў працаваць карэспандэнтам у газеце “Камуніст”, з 2002 па 2014 год быў галоўным рэдактарам газеты “Бабруйскае жыццё”. Зараз працягвае даследаваць гістарычнае мінулае горада, яго артыкулы можна знайсці ў рубрыцы “Невядомы Бабруйск”, а таксама ў цыкле матэрыялаў да 100-годдзя газеты “Сто год маладосці”.